open-index/open-wikipedia-markdown huggingface dataset:
Culleres (instrumento musical)

As **culleres**, de madeira ou metal, son utensilios de cociña empregados na música tradicional galega para o acompañamento musical. Como instrumento correspóndelles a categoría de idiófonos de golpe.

## Características 
As culleres tócanse por parellas batendo unha coa outra para producir golpes e redobres cos que se acompañan melodías e cantos. O seu uso áchase estendido por toda Galiza e son hoxe fabricadas polos artesáns especificamente para este fin. Nas de madeira empréganse principalmente madeiras duras como o buxo ou o palisandro, debido á súa superior sonoridade.

Existen distintos xeitos de tocalas. O máis común é colocando enfrontadas as partes convexas das culleres na man dereita, unha entre os dedos índice e corazón, e a outra entre o índice e o polgar. Así suxeitas, bátense entre entre a perna esquerda e a man esquerda, que se sitúa a unha distancia como dunha cuarta. Neste xeito de tocar os redobres obtéñense pasando, de arriba a abaixo, a punta da culler inferior sobre os dedos estendidos da man esquerda.

## Notas 
## Véxase tamén 
### Bibliografía 
* 

### Ligazóns externas 
* Culleres (Xaquín Xesteira Losada) - IES Asorei (2011). Youtube
Claretianos

A **Congregación dos Misioneiros Fillos do Inmaculado Corazón de María**, popularmente coñecidos como **Claretianos**; oficialmente e en italiano: *Missionari Clarettiani - Congregazione dei Missionari Figli del Cuore Immacolato di Maria*), foi fundada por santo Antonio María Claret o 16 de xullo de 1849, co fin de buscar en todas as cousas a gloria de Deus, a santificación dos seus membros e a salvación das almas de todo o mundo.

## Santos e beatos claretianos 
Esta congregación conta cos seguientes:
*Santo Antonio María Claret 
*Beato Andrés Solá y Molist, relixioso español martirizado en México o 25 de abril de 1927.
*Beatos Mártires de Barbastro, Felipe de Jesús Munárriz e 50 compañeiros, seminaristas da Orde, que morreron fusilados na Guerra Civil Española.
*Venerable Mariano Avellana Lasierra, relixioso claretiano español, misioneiro no norte de Chile.
*Beatos Mártires de Fernán Caballero e Sigüenza José María Ruiz Cano e compañeiros, misioneiros claretianos martirizados na Guerra Civil Española. 25 mártires da Congregación, entre eles o estudante colombiano Jesús Aníbal Gómez.

## En España 
En España a orde conta na actualidade con 688 membros, distribuídos en catro provincias: 
*Bética
*Santiago
*País Vasco
*Cataluña

## Notas 
## Véxase tamén 
### Outros artigos 
*Antonio María Claret
*Pedro Casaldáliga

### Ligazóns externas 
* Claretianos. Provincia de Santiago
* 
*
Alberto Benito

**Alberto Benito Correa**, nado en Altafulla o 13 de xuño de 1992, é un futbolista español que xoga de lateral dereito no Reus, da Terceira División RFEF.

## Traxectoria 
Formouse na canteira do Gimnàstic de Tarragona e na tempada 2010/11 debutou co seu filial, o Pobla de Mafumet, na Terceira División. No verán de 2012 foi ascendido ao primeiro equipo *do* Nàstic en Segunda División B, aínda que mantivo ficha do filial. Foi o lateral dereito titular no equipo aquela tempada, disputando 29 partidos.

En xullo de 2013, despois de rematar contrato, asinou por dous anos co Sporting de Gijón B, da mesma categoría. Xogou 48 partidos no club asturiano e marcou un gol contra o Celta de Vigo B.

Na tempada 2015/16 fichou polo CF Reus Deportiu, tamén de 2ªB. Disputou 28 partidos de liga no equipo de Natxo González, contribuíndo a que o conxunto se proclamase campión do Grupo III, e disputou tamén os dous partidos da promoción contra o Racing de Santander, logrando o primeiro ascenso á Segunda División nos máis de 100 anos de historia do club. Debutou na categoría de prata na primeira xornada da tempada 2016/17, na vitoria por 0-1 contra o RCD Mallorca en Son Moix, marcando el mesmo o primeiro gol do club na categoría. Foi o lateral dereito titular durante toda a tempada, exceptuando os 11 encontros que perdeu debido a unha lesión de nocello e outra de ombreiro, contribuíndo a que o equipo lograse a permanencia de xeito cómodo.

No verán de 2017, tanto el como o lateral esquerdo do Reus, Ángel Martínez, seguiron os pasos de Natxo González e ficharon polo Real Zaragoza, tamén en Segunda. Xogou 56 partidos no club aragonés, 54 deles como titular, e disputou unha fase de ascenso a Primeira División, na que caeron eliminados contra o Numancia.

O 28 de xuño de 2019, asinou por dúas tempadas polo Albacete Balompié, tamén de Segunda División. Xogou nel 57 partidos, descendendo ao remate da tempada 2020/21.

En xullo de 2021 fíxose oficial a súa fichaxe polo Deportivo da Coruña, para competir na primeira edición da Primeira División RFEF. Debutou co club galego na vitoria por 0-1 da segunda xornada fronte ao Tudelano no Ciudad de Tudela. Con todo, non atopou oco no equpo dirixido por Borja Jiménez, que contaba con outros tres xogadores para o lateral dereito (Víctor García, Trilli e Valín), polo que en xaneiro de 2022 o seu contrato foi rescindido e asinou coa Cultural Leonesa, da mesma categoría.

No club leonés apenas tivo participación, disputando só cinco partidos. Ao remate da tempada baixou seis categorías para xogar co equipo do seu pobo, o Altafulla, na Terceira Catalá. En 2023 fichou polo Reus, da Terceira División RFEF.

## Notas 
## Véxase tamén 
### Ligazóns externas 
* Datos do xogador en BDFutbol .
Wally Funk

**Mary Wallace "Wally" Funk**, nada en Las Vegas o 1 de febreiro de 1939, é unha aviadora estadounidense, astronauta e embaixadora de boa vontade. Foi a primeira muller investigadora de seguridade aérea da Xunta Nacional de Seguridade no Transporte, a primeira muller instrutora de voo civil en  Fort  Sill,  Oklahoma, e a primeira muller inspectora da Axencia Federal de Aviación, así como unha das Mercury 13. 

## Traxectoria 
Funk creceu en Taos, Novo México. Seus pais eran donos dunha tenda. A  familia tiña unha colección de obras de arte de artistas de Taos, pois os artistas trocaban obras de arte para pagar as súas compras na tenda. Seu primeiro traballo foi en  Fort  Sill, Oklahoma, como  Instrutora de Voo Civil de oficiais  subalternos e  comissionados do Exército dos Estados Unidos.  Funk foi a primeira muller instrutora de voo nunha base militar dos Estados Unidos. No  outono de 1961, ela aceptou un emprego como Instrutora de Voo Certificada, Carta e Piloto Xefe nunha empresa de aviación en Hawthorne, California.

### Carreira espacial 
#### Mercury 13 
En febreiro de 1961, Funk ofreceuse como voluntaria para o Programa "Mulleres no Espazo". O programa era dirixido por William  Randolph Lovelace e tiña o apoio da NASA, aínda que non tivese patrocinio oficial do goberno. Funk entrou en contacto con Lovelace, detallando súa experiencia e conquistas. A pesar de ser máis moza do que a faixa etária de recrutamento de 25 a 40 anos, Funk foi convidada a participar. Vinte e cinco mulleres foron convidadas, 19 se inscribiron e 13 se formaron, incluíndo Funk, que aos 21 anos era de máis nova. Nalgunhas probas, tivo unha puntuación mellor do que John  Glenn. 

Como as outras participantes do programa, Funk foi sometida a rigorosas probas físicas e mentais. Nunha proba, as voluntarias foron colocadas en tanques de illamento. Funk ficou no tanque, sen alucinar, por 10 horas e 35 minutos, unha marca. Ela pasou nas probas e foi cualificada para ir ao espazo. A súa puntuación foi a terceira mellor no programa  Mercury 13. A pesar diso, o programa foi cancelado antes que as mulleres fixesen a última proba.

O 20  de xullo de 2021, formou parte dun equipo de catro persoas, entre elas Jeff Bezos e o seu irmán, que voou na primeira misión do vehículo New Shepard, converténdose na persoa mais vella en voar o espazo,superando a marca de John Glenn con 77 anos en 1998 (a bordo do STS-95).

## Notas
Casto Cela Díaz

**Casto Cela Díaz**, nado en Cerdido en 1896 e finado no mesmo concello en 1948, foi un político galego.

## Traxectoria 
Logo do golpe de Estado do 18 de xullo de 1936 foi nomeado Delegado civil de Cerdido en agosto. Cesou no cargo en marzo de 1937. Foi axustizado pola guerrilla en 1948 na Vila da Igrexa con José Sabio Rodríguez.

## Notas 
## Véxase tamén 
### Bibliografía 
*
Stephanie Beacham

**Stephanie Beacham**, nada en Londres o 28 de febreiro de 1947, é unha actriz británica, coñecida mundialmente polo seu papel como *Sable Colby* nas series de televisión *The Colbys* (1985-87) e *Dinastía*. 

Debutou na década de 1960, en series de televisión como *The Saint*, e deu o salto ao cine con dúas películas nas que actuou con grandes estrelas: *The Games* (1970) con Ryan O'Neal e Charles Aznavour, e *The Nightcomers* (1971) con Marlon Brando. 

Logo rodou *Dracula AD 1972*, xunto con Christopher Lee e Peter Cushing. En 1973 actuou noutro filme de horror con Cushing: *And Now the Screaming Starts!*.

En 1993, Beacham participou na primeira temporada da serie *SeaQuest DSV*.

## Véxase tamén 
### Ligazóns externas
* Sitio web oficial de Stephanie Beacham (en inglés).
José Torres Santiso

**José Torres Santiso**, nado en 1902 e finado en Xuvia (Narón) o 22 de febreiro de 1949, foi un militar e político galego.

## Traxectoria 
Fillo de José Torres Teijeiro. Cabo da Garda Civil do posto da Coruña. Logo do golpe de Estado do 18 de xullo de 1936 foi nomeado delegado de Orde Pública de Cedeira. Enrolouse no exército sublevado na compañía expedicionaria da Comandancia da Coruña destacada en Boadilla del Monte e foi ascendido a sarxento por méritos de guerra en maio de 1937. Tenente da Garda Civil do posto de Neda, foi axustizado pola guerrilla en Xuvia, diante da súa casa cando baixaba do tranvía, en febreiro de 1948.

## Vida persoal 
Casou con Marina Iglesias Fernández e foi pai de María del Carmen Torres Iglesias.

## Notas 
## Véxase tamén 
### Bibliografía 
*
Asemblea Nacional de Suráfrica

A **Asemblea Nacional** é a cámara baixa do Parlamento de Suráfrica, situada na Cidade do Cabo, Provincia do Cabo Occidental. Está composta de catrocentos membros que son escollidos cada cinco anos utilizando un sistema de representación proporcional de listas de partidos no que a metade dos membros son elixidos proporcionalmente de 9 listas provinciais e a metade restante das listas nacionais para restablecer a proporcionalidade.

A Asemblea Nacional está dirixida por un presidente, asistido por un vicepresidente.

## Notas
## Véxase tamén
### Outros artigos 
*Presidente de Suráfrica

### Ligazóns externas
*Sitio web
Tampereen Ilves (floorball)

O **Ilves Salibandy** un equipo de floorball da cidade de Tampere (Finlandia) creado en 1995. Trátase da sección de floorball do club polideportivo Ilves. Na tempada 2021-22 competía na Suomisarja, a terceira categoría do floorball finlandés. Xoga os seus partidos como local no Spiral-halli, un pavillón con capacidade para 800 persoas.

## Véxase tamén 
### Ligazóns externas 
* Sitio web de Ilves
Vipassana

*Vipassanā* (Pāli) ou ***vipaśyanā*** (Sanskrit) literalmente "especial, super (Vi), visión (Passanā)", é un termo budista que é a miúdo traducido como "discernimento". O canon Pali descríbeo  como unha de dúas calidades da mente que é desenvolvida no *bhāvanā*, o adestramento da mente, o outro sendo *samatha* (a mente que acouga). 

É a miúdo definido como práctica que procura "o discernimento da verdadeira natureza da realidade", definido como *anicca* "impermanencia", *dukkha* "sufrimento, insatisfacción", *anattā* "ausencia de si mesmo", as *tres marcas de existencia* na tradición Theravada, e *como śūnyatā* "baleiro" e *natureza Buda* nas tradicións Mahayana.

## Notas
Shinzen Young

é un mestre estadounidense de meditación Vipassana.  Aínda que o Vipassana é tradicionalmente unha técnica Theravāda, Shinzen foi ordenado no Xapón como monxe na tradición Shingon. Ademais, adicouse ao estudo e á práctica exhaustiva doutras tradicións, coma o zen, a nativa americana e o xamanismo.

Shinzen ensinou filosofía no Chapman College e relixión, física e matemáticas no Ernest Holmes College. Shinzen adoita empregar conceptos matemáticos ou científicos para ilustrar os conceptos abstractos da meditación.  

## Libros 
* *Break Through Pain: A Step-by-Step Mindfulness Meditation Program for Transforming Chronic and Acute Pain* (2006) ISBN 1-59179-199-5
* *Emotional Healing through Mindfulness Meditation: Stories and Meditations for Women Seeking Wholeness* (2002) ISBN 0-89281-998-7
* ''The Beginner's Guide to Meditation* (2002) ISBN 1-56455-971-8

## Audios 
* *The Science of Enlightenment* (2005) ISBN 1-59179-232-0
* *Pain Relief* (2004) ISBN 1-59179-180-4
* *Beginner's Mind: 3 Classic Meditation Practices Especially for Beginners* (1999) ISBN 1-56455-733-2
* *Break Through Difficult Emotions: How to Transform Painful Feelings With Mindfulness Meditation* (1997) ISBN 1-56455-441-4
* *Break Through Pain: How to Relieve Pain Using Powerful Meditation Techniques* (1997) ISBN 1-56455-365-5
* *Meditation in the Zone: How to Turn Your Workout into a High-Quality Meditation* (1996) ISBN 1-56455-392-2
* *Five Classic Meditations: Mantra, Vipassana, Karma Yoga, Loving Kindness, Kabbalah'' (1990) ISBN 1-55927-035-7 (2004) ISBN 1-59397-521-X

## Véxase tamén 
### Ligazóns externas 
* Sitio web de Shinzen Young
* Blog de Shinzen Young
Edelmiro Luaces Rodríguez

**José Edelmiro Luaces Rodríguez**, finado en Felgosa o 28 de xaneiro de 1975, foi un político galego.

## Traxectoria 
Foi nomeado fiscal do xulgado municipal de Cerdido en xuño de 1930. Candidato da conxunción republicano-agraria, foi elixido alcalde de Cerdido na Segunda República. Co golpe de Estado do 18 de xullo de 1936 foi destituído.

## Vida persoal 
Casou con Aurora Pita García.
## Notas 
## Véxase tamén 
### Ligazóns externas 
* Concelleiros das corporacións republicanas
Baldomero Vilarelle Breijo

**Baldomero Vilarelle Breijo**, nado en Cerdido cara a 1901 e finado nas Grañas do Sor o 27 de outubro de 1937, foi un político galego.

## Traxectoria 
Industrial veciño da Barqueira. Membro do Partido Galeguista. Co golpe de Estado do 18 de xullo de 1936 foi asasinado nas Grañas do Sor (Mañón) o 27 de outubro de 1937. A súa morte foi rexistrada en Cerdido a causa de "acción de la fuerza pública".
Rebola, Guinea Ecuatorial

**Rebola** (en bubi *Rebola*) é unha pequena cidade de Guinea Ecuatorial, na provincia de Bioko Norte, unha das dúas en que se divide administrativamente a illa de Bioko, da que é a súa capital.

## Xeografía 
Situada a poucos quilómetros ao sueste da capital do estado, Malabo, a unha altitude de 318 msnm, segundo o censo de 2001, contaba cunba poboación duns 8&nbsp;289 habitantes.

Rebola ten bastante popularidade entre a poboación ecuatoguineana debido ás vistas da localidade desde varios puntos dos seus arrededores. É unha localidade pequena, pero que destaca polo seu encanto particular. Unha parte de Rebola érguese sobre un pequeno outeiro, onde destacan as típicas casas ecuatoguineanas coas fachadas amarelas e os tellados de cores avermellados e marróns e, no cumio do outeiro hai unha igrexa, desde onde se pode ver toda a pequena cidade.

## Clima 
Segundo a clasificación climática de Köppen o seu clima é tropical (Am). A precipitación é de en torno a 2000-2300 mm en 110 días, aínda que no resto da illa supéranse os 3000 mm. Entre decembro e febreiro chove menos, e caen máis de 200 mm en maio-xuño e en setembro, cun máximo de 340 mm, e en outubro.A temperatura oscila entre os 19 °C das mínimas medias en xaneiro e os 32 °C das máximas en febreiro, pero oscilan moi pouco ao longo do ano.

## Notas
Iago Méndez

**Iago Méndez**, nado en Vigo en 1980, é un xornalista e escritor galego.

## Traxectoria 
Residiu nas Palmas de Gran Canaria. Traballou como xornalista deportivo en Televigo e colaborou en *Redacción Xove*, *A Cor de Galicia* e *Grial*. Publicou varias novelas en castelán e unha en galego, *A forma de Célebes* (2021).

## Obra en galego 
* *A forma de Célebes* (2021). Vigo: Galaxia. 144 páxs. ISBN 978-84-9151-640-8.
## Obra en castelán 
* *El sol y el asfalto* (2006). Ed. Nostrum. 92 páxs. ISBN 9788496405288.
* *Las lágrimas de Juliana* (2020). Grupo Editorial Círculo Rojo. 154 páxs. ISBN 978-8413634975.
* *El cenáculo de las buenas noches* (2023). Ediciones Agoeiro.

## Premios 
* Premio en lingua galega na XI edición do Concurso Repsol YPF de relatos curtos con “O cisne” (aos 17 anos).

* Premio de narrativa jóvenes escritores Valentín García Yebra, 2005, por *El sol y el asfalto.*

* Premio Ategua de novela 2022 por *El cenáculo de las buenas noches*.
## Notas
Bioko Sur

**Bioko Sur** é unha das 8 provincias que compoñen a República de Guinea Ecuatorial.

## Xeografía 
A provincia localízase xeograficamente entre os 3º 25' N e os 8º 25' L, no golfo de Guinea, distando uns 50 km das costas do Camerún.

Ocupa a parte sur da illa de Bioko, limita ao norte coa provincia de Bioko Norte e ao oeste, sur e leste co océano Atlántico (golfo de Guinea). 

A súa capital é a cidade de Luba.

A provincia ten unha extensión de 1 241 km² e, no ano 2015, contaba cunha poboación de 34 674 habitantes, polo que a súa densidade de poboación nese ano era de 28 hab./km2. 

Está dominada por dous picos volcánicos, o Pico Biao (2 009 m) e a Gran Caldeira de Luba (2 261 m).

Os principais ríos son o Ole ou Tudela, Moab, Iladyi, Ruma e Tiburones, ríos onde son frecuentes as fervenzas, mesmo na súa foz, e exercen uha forte acción erosiva que pode dar lugar a violentos movementos de terra cando o fluxo se multiplica coas primeiras chuvias.

## División administrativa e demografía 
A provincia está constituída por dous municipios e os seus correspondentes distritos.

### Poboacións 
* Luba (*con 21 Consellos de Poboados*)
* Riaba (*con 14 Consellos de Poboados*)

## Notas 
## Véxase tamén 
### Outros artigos 
* Luba
Víctor Dorrego Queizán

**Víctor Dorrego Queizán**, nado en Castroverde cara a 1908 e finado en Portomarín o 29 de outubro de 1936, foi un funcionario e político galego.

## Traxectoria 
Funcionario do Corpo de Motoristas Vixiantes de estradas do Ministerio de Obras Públicas foi destinado a Lugo en 1933, foi xefe de vixilancia de estradas en Santiago de Compostela (1934). Afiliado ao PSOE. Co golpe de Estado do 18 de xullo de 1936 foi detido o 31 de xullo e ingresou na Prisión Provincial de Lugo. O 29 de outubro foi posto en liberdade na cadea de Lugo e ese mesmo día foi asasinado no camiño de Torrentes xunto á capela de Cortapezas (Portomarín), xunto con Severino Rivas Barja.

## Notas 
## Véxase tamén 
### Ligazóns externas 
* Ficha en Represión franquista en Lugo
Abstract Wikipedia

**Abstract Wikipedia** é un proxecto da Fundación Wikimedia cuxo obxectivo é crear unha versión de Wikipedia independente da linguaxe utilizando datos estruturados de Wikidata. Foi ideado por Denny Vrandečić, cofundador de Wikidata, nun documento de traballo de Google de abril de 2020, formalmente proposto en maio de 2020 (como **Wikilambda**) e aprobado pola Xunta Directiva da Fundación Wikimedia en xullo de 2020. O nome é considerado provisional.

Despois de dez anos de vida de Wikipedia e ante o declive dos seus editores, o fundador Jimmy Wales recoñeceu publicamente que os millóns de voluntarios que escriben os diversos artigos están a diminuír e é difícil atopar novos editores e os que estaban presentes vanse por causa das incesantes . Así por exemplo con Wikidata, agora permítese unha breve descrición de cada tema en calquera idioma e wiki, co único requisito de que un artigo estea nun só idioma.

## Notas 
## Véxase tamén 
### Ligazóns externas 
*
Parakou

**Parakou** é a maior cidade no norte de Benín, cunha poboación de preto de 255.478 persoas (2013), e capital do Departamento Borgou. Encóntrase na principal estrada norte-sur e no final dunha vía ferroviaria a Cotonou. Isto tornouna nunha importante cidade mercado, mentres que as industrias principais inclúen a manufactura de aceite de cacahuete e unha cervexaría. 

## Demografía
thumb|left|Rotonda en Parakou
O nome de Parakou provén da palabra dendi que significa "a cidade de todos", debido á diversidade étnica do asentamento. Debido a que e unha cidade comercial que atrae a moita xente, Parakou ten unha grande mestura de etnias africanas, incluíndo os fula, dendi, somba, fon, mina, bariba, djerma, ioruba, hausa, tuareg, entre outros.

## Véxase tamén
### Ligazóns externas
* .

## Notas
LU-664

A **LU-664** (na provincia de Lugo), é unha estrada da Rede Primaria Complementaria da Xunta de Galicia, coñecida como **Rolda de María Emilia Casas Baamonde**, que une as localidades de norte e oeste de Monforte de Lemos; situada no concello de Monforte de Lemos. Ten unha lonxitude de 0,96 quilómetros e iníciase nun cruzamento coa LU-546 no norte de Monforte de Lemos e finaliza nun cruzamento coa N-120a no oeste de Monforte de Lemos.

## Historia 
En 1993 iniciáronse as obras de construción do primeiro tramo da rolda urbana, entre as rúas Doutor Casares e Chantada. Devandito tramo entrou en servizo en 1995 e recibe a denominación de **Rolda de María Emilia Casas Baamonde**.

En 2007 inaugurouse o segundo tramo da estrada, dende a rúa Chantada á rúa Ourense, tras un investimento de 1,1 millóns de euros por parte da Xunta de Galicia.

Nos cruzamentos coas rúas Corredoira e Abeledos construíronse dúas glorietas e puxeron en servizo a finais de 2018.

## Trazado 
A LU-664 está formada por dous treitos: dende a estrada LU-546 ata a rotonda do Hórreo, que recibe o nome de **Rolda de María Emilia Casas Baamonde**, e dende a rotonda do Hórreo ata a confluencia coa rúa Ourense:
*O primeiro treito comeza no cruzamento coas rúas San Pedro e a estrada LU-546, que tamén comeza nese cruzamento e recibe a denominación de rúa Doutor Casares. Ten cruces ou desvíos coas rúas do Caneiro, Santa Clara, A Veiga, Corredoira e Abeledos, e cos camiños da Barxa e dos Codesos. En parte do seu percorrido dispón dun carril de servizo na marxe dereita. O tramo finaliza na rotonda do Hórreo, onde conflúe coa estrada LU-617, que no seu tramo urbano recibe o nome de rúa Chantada.
*O segundo tramo comeza na rotonda do Hórreo. A escasos metros do seu inicio hai outra rotonda que permite desviarse cara á estrada da Vide (LU-P-3204). Dende ese punto e ata o final do tramo hai dous carrís de servizo, un en cada lateral, sen acceso á estrada. O tramo finaliza na rotonda onde conflúen a rúa Ourense e a estrada N-120a. 

Está prevista a súa prolongación dende a confluencia coa rúa Ourense ata a estrada N-120.

## Notas
A Classic Horror Story

***A Classic Horror Story*** é un filme de terror italiano de 2021 escrito por Roberto De Feo, Paolo Strippoli, Lucio Besana, David Bellini e Milo Tissone, e dirixido por Roberto De Feo e Paolo Strippoli. Está protagonizado por Matilda Lutz, Will Merrick, Yuliia Sobol, Justin Korovkin, Peppino Mazzotta, Cristina Donadio, Francesco Russo e Alida Baldari Calabria. Estreouse internacionalmente a través de Netflix o 14 de xullo de 2021.

## Personaxes 
* Matilda Lutz como Elisa
* Will Merrick como Mark
* Yuliia Sobol como Sofia
* Justin Korovkin
* Peppino Mazzotta como Riccardo
* Cristina Donadio como alcaldesa
* Francesco Russo como Fabrizio
* Alida Baldari Calabria como Chiara / actriz sen nome

## Notas 
## Véxase tamén 
### Ligazóns externas 
*
Prime Time (filme de 2021)

***Prime Time*** é un filme polaco de 2021 dirixido por Jakub Piątek e escrito con Łukasz Czapski. Está protagonizado por Bartosz Bielenia, Magdalena Popławska, Andrzej Kłak, Małgorzata Hajewska-Krzysztofik, Dobromir Dymecki e Monika Frajczyk.

Estreouse internacionalmente no Festival de Cinema de Sundance o 30 de xaneiro de 2021.

## Personaxes 
* Bartosz Bielenia como Sebastian
* Magdalena Popławska como Mira Kryle
* Andrzej Kłak como Grzegorz
* Małgorzata Hajewska-Krzysztofik como Laura
* Dobromir Dymecki como Commander
* Monika Frajczyk como Lena
* Adam Nawojczyk como Station Chairman
* Juliusz Chrzastowski como pai de Sebastian
* Pola Blasik como Kasia

## Notas
Imperio luba

O **Imperio luba** foi un estado fundado pola etnia luba en África, no que hoxe é o sur da República Democrática do Congo e o nordeste de Zambia. 

No século XVIII, data de contacto cos primeiros colonos europeos, o Imperio luba era en realidade unha serie de estados de tamaño pequeno ou mediano que evolucionaran desde unha primitiva cultura upemba do século III. 

A finais do século XVIII os reinos lubas uníronse baixo un poder central moito máis poderoso, cuo máximo mandatario era o *mwata* ou *mulopwe*, por motivos fundamentalmente económicos e de forma pacífica, configurándose como imperio comercial.

Durante o reinado de Ilunga Kalala (*ca.* 1840-1870) o imperio viviu a súa época de maior esplendor comercial. 

A finais do século XIX produciuse unha guerra civil a causa dunha crise dinástica e dunha serie de presións estranxeiras que o fixeron desaparecer.

## Véxase tamén 
### Bibliografía 
* Reefe, Thomas Q. (1981): *The rainbow and the kings: a history of the Luba Empire to 1891*. Berkeley: University of California Press. ISBN 978-0-5200-4140-0.
The Darkest Minds

***The Darkest Minds*** é un filme estadounidense de 2018 dirixido por Jennifer Yuh Nelson, e escrito por Chad Hodge. Baséase na novela homónima escrita por Alexandra Bracken. Foi producido por Shawn Levy e Dan Levine, e está protagonizado por Amandla Stenberg, Harris Dickinson, Mandy Moore e Gwendoline Christie. Conta a historia dun grupo de nenos e adolescentes que foxen do goberno logo de obter superpoderes.

O filme estreouse nos Estados Unidos o 3 de agosto de 2018 a través de 20th Century Fox. Recibiu valoracións negativas por parte da crítica, especialmente dirixidas ás actuacións, dirección, guión e "falta de personalidade". O filme foi un fracaso de recadación, obtendo 41,1 millóns de dólares en todo o mundo sobre un orzamento de 34 millóns.

## Personaxes 
* Amandla Stenberg como Ruby Daly
** Lidya Jewett como Ruby con 10 anos
* Mandy Moore como Catherine "Cate" Connor
* Bradley Whitford como Presidente Gray
* Harris Dickinson como Liam Stewart
* Patrick Gibson como Clancy Gray
* Skylan Brooks como Charles "Chubs" Meriwether
* Miya Cech como Suzume "Zu" Kimura
* Gwendoline Christie como Lady Jane
* Wade Williams como Capitán McManus
* Mark O'Brien como Rob
* Wallace Langham como Dr. Viceroy
* Golden Brooks como Molly Daly
* Sammi Rotibi como Paul Daly

## Notas 
## Véxase tamén 
### Ligazóns externas 
*
Myotragus balearicus

***Myotragus balearicus*** é un mamífero extinguido da orde dos artiodáctilos, da familia dos bóvidos, subfamilia de cabras, é dicir, unha cabra do xénero *Myotragus*. É coñecida polos restos atopados en Mallorca, Menorca, Cabrera e Dragonera, onde habitou até a súa extinción hai uns 5000 anos. Ten características notables debido a un longo proceso de evolución da insularidade.

## Notas 
## Véxase tamén 
### Bibliografía 
* *El Myotragus podría haber tenido > 
* *Descriuen per primera vegada el nadó d'un >* 
* *Científicos de la Autónoma aseguran que un cambio climático extinguió al Myotragus''
Hipparion

***Hipparion*** (do grego, "cabalo pequeno") é un xénero extinto de cabalo que viviu en América do Norte, Asia, Europa e África durante o Mioceno até o Plistoceno, entre hai 23 millóns de anos e 781 000 anos. Viviu nas chairas e estepas non arboladas.

## Morfoloxía 
*Hipparion* era semellante aos cabalos modernos, mais aínda mantiña dous dedos vestixiais (ademais do seu pezuño). Nalgunhas especies, estes dedos externos eran funcionais. *Hipparion* tiña unha altura de 1,4 m até a cernella.

## Especies 
**H. chiai* Liu *et al.*, 1978 
**H. concudense* 
**H. condoni* Merrian, 1915 
**H. crassum* Gervais, 1859
**H. dietrichi* 
**H. fissurae* 
**H. forcei* 
**H. gromovae* Villalta e Crusafont, 1957
**H. laromae* 
**H. longipes* Gromova, 1952
**H. lufengense* 
**H. macedonicum* Koufos, 1984
**H. matthewi* Abel, 1926
**H. mediterraneum* Roth e Wagner, 1855 
**H. molayanense* 
**H. minus* Pavlow, 1890
**H. periafricanum* Villalta e Crusafont, 1957
**H. philippus* 
**H. phlegrae* 
**H. prostylum* 
**H. rocinantis* Pacheco, 1921
**H. sellardsi* 
**H. shirleyae* 
**H. sithonis* 
**H. sitifense* Pomel, 1897
**H. tehonense* 
**H. theniusi* Melentis, 1969 
**H. venustum* Leidy, 1860

## Notas
Pobo luba

Os **luba** son un pobo da familia lingüística bantú que habita no sueste da República Democrática do Congo. Os luba están divididos en diversas tribos, que superan en conxunto o medio millón de individuos.

A mediados do século XVI constituíron un reino de tipo feudal en cuxa corte desenvolveuse unha arte singularmente refinada que chegou até os nosos días: figuras para o culto aos antepasados, máscaras, banquetas sostidas por cariátides (mulleres axeonlladas), copas etc.

Polo que respecta á economía, na actualidade a rexión é case autosuficiente grazas ás súas ricas minas de diamantes. Cómpre sinalar que a súa economía non padeceu a hiperinflación desenfreada do resto do país, cousa que significa que sexa a vantaxe principal desta rexión. 

O antigo Imperio luba caracterizábase pola existencia dunha autoridade central, á que se denominaba *mulopwe* (rei), que, copiando dos colonizadores europeos, revestiuse dun carácter sagrado. 

A súa relixión tradicionalmente baseábase no culto aos antepasados, pero coa exploración e colonización europea (1870-1960), coa chegada dos belgas e a dominación política destes, gran parte dos luba convertéronse ao catolicismo.

## Véxase tamén 
### Bibliografía 
*Davidson, Basil: *Africa in History: Themes and Outlines, Revised & Expanded Edition*. Simon & Schuster, NY (1991).
*Fage, J.D. e Oliver, Roland, general editors: *The Cambridge History of Africa. Vol V* e *VI*., Cambridge University Press, Cambridge, Reino Unido (1976).
*Kabongo, Kanundowi e Bilolo, Mubabinge, ''Conception Bantu de l'Autorité. Suivie de Baluba: Bumfumu ne Bulongolodi", African University Studies, Múnic - Kinshasa (1994).

### Outros artigos 
* Imperio luba
Pseudomys gouldii

***Pseudomys gouldii*** é unha especie de roedor da familia dos múridos. Foi declarado oficialmente extinto en 1990 pola Unión Internacional para a Conservación da Natureza, sendo recollido por última vez en 1856–1857 por John Gilbert para John Gould. Dende entón, non foi avistado máis a pesar de varias prospeccións na área.

## Notas
Deroptyus accipitrinus

***Deroptyus accipitrinus*** é unha especie de papagaio do Novo Mundo que habita na selva tropical do Amazonas. É o único membro do xénero *Deroptyus*.

Distribúese por Ecuador, Suriname, Bolivia, o Brasil, Colombia, áreas do nordeste do Perú, Venezuela, a Güiana Francesa e Güiana.

## Subespecies 
Recoñécense dúas subespecies:
* *D. a. accipitrinus*  — dende o sueste de Colombia a Venezuela, a rexión da Güiana; nordeste do Perú e norte do Brasil.
* *D. a. fuscifrons*  — o Brasil, ao sur do río Amazonas (dende Pará ao norte de Mato Grosso) posiblemente Bolivia.

## Notas 
## Véxase tamén 
### Bibliografía 
* *Handbook of the Birds of the World, Vol 4* Editado por del Hoyo, Elliott e Sargatal
Puñais polas costas

***Puñais polas costas*** (en ) é un filme estadounidense de 2019 dirixido por Rian Johnson, e producido por Johnson e Ram Bergman. Conta a historia dun detective que investiga a morte do rico patriarca dunha familia disfuncional. Está protagonizado por Daniel Craig, Chris Evans, Ana de Armas, Jamie Lee Curtis, Michael Shannon, Don Johnson, Toni Collette, Lakeith Stanfield, Katherine Langford, Jaeden Martell e Christopher Plummer.

En marzo de 2021, fíxose público que Netflix pagou máis de 450 millóns de dólares polos dereitos de dúas secuelas que serán escritas e dirixidas por Johnson, con Craig retomando o seu papel como o detective Benoit Blanc. A rodaxe de *O misterio de Glass Onion: Puñais polas costas* comezou en xuño de 2021.

Estreouse en galego o 4 de xullo de 2023 a través da TVG.

## Personaxes 
* Daniel Craig como Benoit Blanc
* Chris Evans como Hugh Ransom Drysdale
* Ana de Armas como Marta Cabrera
* Jamie Lee Curtis como Linda Drysdale
* Michael Shannon como Walt Thrombey
* Don Johnson como Richard Drysdale
* Toni Collette como Joni Thrombey
* Lakeith Stanfield como Detective Lieutenant Elliott
* Katherine Langford como Meg Thrombey
* Jaeden Martell como Jacob Thrombey
* Christopher Plummer como Harlan Thrombey
* Riki Lindhome como Donna Thrombey
* Edi Patterson como Fran
* Frank Oz como Alan Stevens
* K Callan como Wanetta "Great Nana" Thrombey
* Noah Segan como Trooper Wagner
* M. Emmet Walsh como Mr. Proofroc
* Marlene Forte como Mrs. Cabrera
* Joseph Gordon-Levitt como Detective Hardrock (cameo)

## Notas 
## Véxase tamén 
### Ligazóns externas 
* 
* Ficha en RottenTomatoes
Ramón Perejón Pardo

**Ramón Perejón Pardo**, nado cara a 1889, foi un enxeñeiro industrial e político galego.

## Traxectoria 
Fillo de Antonio Perejón Ron e Concepción Pardo Sanmartiño donos do pazo de Mondriz. Fixo a carreira de enxeñería industrial. Na Segunda República foi elixido alcalde de Castro de Rei. Foi nomeado para a Xefatura de Industria de Ourense en decembro de 1935. Foi enxeñeiro xefe de Industria de Lugo até 1956 en que foi nomeado para o Consello Superior de Industria en Madrid. Foi nomeado enxeñeiro xefe de primeira clase do Corpo de Enxeñeieros Industriais en 1958. Xubilouse en 1962.

## Vida persoal 
Irmán de Joaquín Perejón Pardo. Casou con Pilar Bermejo Puente.
## Notas 
## Véxase tamén 
### Ligazóns externas 
* Linajes en Castro de Rei (VII)
J. A. Xesteira

**José Ángel Gesteira Pazos**, máis coñecido como **J. A. Xesteira**, nado en Redondela en 1946, é un escritor e xornalista galego.

## Traxectoria 
Estudou xornalismo en Madrid. Traballou en *La Mañana de Lérida*, *El Correo Gallego*, *El Pueblo Gallego*, *Faro de Vigo* (redactor xefe de Cultura e peche)

Escribiu  unha columna semanal de opinión sociopolítica no *Diario de Pontevedra* durante moitos anos. Foi crítico de cine na última etapa do semanario *A Nosa Terra*. Escribiu artigos de tipo sociohistórico no boletín do Seminario de Estudos Redondeláns. Nos anos 90 dirixiu un xornal interfronterizo, *Sin Fronteras/Sem Fronteiras*, inserido nas páxinas do Faro de Vigo e o Jornal de Notícias do Porto.

## Obra 
### Relatos 
* *Acompáñoo no sentimento* (2001). Vigo: Xerais. 144 páxs. ISBN 978-8483026861.
* *Contos de familia* (2005). Vigo: Xerais. 128 páxs. ISBN 978-84-9782-376-0.
* *Cóntamo outra vez, Rick* (2021). Vigo: Galaxia. 164 páxs. ISBN 978-84-9151-605-7.

### Novela 
* *Blues da ría* (2001). Vigo: Xerais, Colección Fóra de Xogo. 144 páxs. Xuvenil. ISBN 9788483027080.
* *Caldo de mares para homes libres* (2003). Vigo: Xerais. 248 páxs. ISBN 978-8497820127.

### Libros colectivos 
* *Phiccións* (2000). Vigo: Xerais. 136 páxs. ISBN 978-8483025802. Dous relatos: ``Chao, moneca (ou, ¿cómo che vai miña rosa?)´´ e ``O manuscrito atopado en Ramallosa´´.
* *A memoria de Redondela* (2001). Vigo: Xerais. Libro de postais con Luís Borines. 104 páxs. ISBN 9788483027103.

## Notas 
## Véxase tamén 
### Ligazóns externas 
* Blog-up: persoal de J. A. Xesteira
As nosas festas de aló

***As nosas festas de aló*** (orixinalmente en ), é un documental sobre as festas galegas no Val Miñor realizado por Xosé Gil no verán de 1928. 

## Características 
esquerda|miniatura|175x175px|Xosé Gil
Baixo o encargo da "Unión de Hijos de Morgadanes" de Montevideo, que financiou o filme con 2500 pesetas, Xosé Gil percorreu coa súa cámara as principais festas do Val Miñor (Vincios, Morgadáns, Nigrán, Chaín, Gondomar e Baiona) durante o verán de 1928. 

O documental obtido é a peza máis representativa do chamado "cine de correspondencia", no que os filmes eran empregados como postais visuais para uso dos emigrantes galegos na Suramérica.  Xose Gil chegou a realizar coa súa produtora Galicia Cinegráfica uns 150 filmes deste estilo.  

A película foi estreada no Teatro Ariel de Montevideo o 14 de marzo de 1929. Na década de 1980 unha copia da cinta foi depositada por un socio da Unión de Hijos de Morgadanes na Filmoteca Española, sendo restaurada no 1999 polo Arquivo da Emigración Galega do Consello da Cultura Galega e o Centro Galego de Artes da Imaxe. 
## Notas 
## Véxase tamén 
### Ligazóns externas 
* As nosas festas de aló-1928 (Nuestras fiestas de allá). Cine Galego - Proxecto Engale (2018). Youtube
Antoliano Correa Jamardo

**Antoliano Correa Jamardo**, nado en Padrón cara a 1888 e finado en Santiago de Compostela o 1 de decembro de 1936, foi un xastre e político galego.

## Traxectoria 
Tiña unha xastrería na rúa Gasset y Artime de Padrón. Foi dono dun salón de baile en Padrón. Coa República foi elixido concelleiro de Padrón, encadrándose na ORGA. Logo da dimisión do alcalde Jesús Gómez García e da elección de Ramón Piñeiro Eiriz, foi elixido terceiro tenente-alcalde en marzo de 1932. Pertenceu á directiva do Flavia S. C. Logo do golpe de Estado do 18 de xullo de 1936 foi detido e recluído no cárcere de Padrón até o 30 de agosto que foi trasladado á prisión de Santiago de Compostela. Xulgado en consello de guerra en Compostela acusado de traizón o 16 de novembro con Andrés Rey Baltar, Francisco Castaño Otero, Jaime Caamaño Comparada e José Millares Gil, foron condenados a pena de morte. Foron executados no cemiterio de Boisaca o 1 de decembro de 1936. Posteriormente fóronlle incautados os seus bens.

## Vida persoal 
Casou en Padrón con Ángeles Forján en 1916, e foi pai de María de los Angeles e Margarita Correa Forján.

## Notas 
## Véxase tamén 
### Ligazóns externas 
* Concelleiros das corporacións republicanas
Consellería de Infraestruturas e Mobilidade

A **Consellería de Infraestruturas e Mobilidade** é unha consellaría da Xunta de Galicia, que se encarga da promoción de obras públicas, do estado das estradas e das infraestruturas de comunicación, e da política de transporte. A súa titular actualmente é Ethel Vázquez.

## Historia
A consellería de Infraestruturas e Mobilidade tivo distintas denominacións ao longo da súa historia, así incorporase unhas funcións ou outras ou se incidise máis nuns aspectos políticos ou outros. Chamóuselle consellería de Transportes e Obras Públicas (COTOP) e tamén consellería de Política Territorial, Obras Públicas e Transportes. Os cambios máis importantes prodúcense en 2005 cando as competencias sobre vivenda pasan a ter unha consellería de seu, e en 2009, coa incorporación da área de xestión e conservación do ambiente, que ata daquela fora xestionado pola consellería de Medio Ambiente e a recuperación de vivenda. Tamén nese ano perde a competencia sobre os portos, que pasan a depender da consellería do Mar. En 2014 a xestión do ambiente sepárase desta consellería, e en 2018 a vivenda.

### Lista dos conselleiros
#Ángel Mario Carreño: 1982 - 1986, como conselleiro de Obras Públicas e Ordenación do Territorio.
#Xavier Suárez-Vence: 1986 - 1986, como conselleiro de Obras Públicas e Ordenación do Territorio.
#Fernando Pedrosa Roldán: 1986 - 1987, como conselleiro de Ordenación do Territorio e Obras Públicas.
#Antolín Sánchez Presedo: 1987 - 1990, como conselleiro de Ordenación do Territorio e Obras Públicas.
#Xosé Cuíña: 1990 - 2003, como conselleiro de Política Territorial, Obras Públicas e Vivenda.
#Alberto Núñez Feijóo: 2003 - 2005, como conselleiro de Política Territorial, Obras Públicas e Vivenda.
#María Xosé Caride: 2005-2009, como conselleira de Política Territorial, Obras Públicas e Transportes.
#Agustín Hernández: 2009-2014, como conselleiro de Medio Ambiente, Territorio e Infraestruturas.
#Ethel Vázquez: 2014-, como conselleira de Infraestruturas e Vivenda (2015-2018) e como conselleira de Infraestruturas e Mobilidade (2018-).

## Estrutura interna
### Secretarías e direccións xerais
Ademais da necesaria Secretaría Xeral da consellería, a consellería de Territorio conta coas seguintes direccións e secretarías xerais:
* Secretaría Xeral Técnica: María Pilar Arias Graña
* Dirección Xeral de Mobilidade

### Entes públicos adscritos
*Augas de Galicia
*Axencia Galega de Infraestruturas
*Xurado de Expropiación de Galicia

## Referencias 
## Véxase tamén
### Ligazóns externas
*Consellería de Infraestruturas e Mobilidade
Fear Street Part Two: 1978

***Fear Street Part Two: 1978*** é un filme estadounidense de 2021 dirixido por Leigh Janiak, cun guión de Janiak e Zak Olkewicz, a partir dunha historia orixinal de Janiak, Olkewicz e Phil Graziadei. Baséase na serie de libros homónima de R. L. Stine, e é o segundo título da triloxía *Fear Street*, sendo a secuela de *Fear Street Part One: 1994*. Está protagonizado por Sadie Sink, Emily Rudd, Ryan Simpkins, McCabe Slye, Ted Sutherland, Gillian Jacobs, Kiana Madeira, Benjamin Flores Jr. e Olivia Scott Welch, e conta a historia dun grupo de adolescentes no Campamento Nightwing, que deben xuntarse para sobrevivir á onda de asasinatos dun conselleiro posuído.

## Personaxes 
* Sadie Sink como Ziggy Berman
** Gillian Jacobs como C. Berman / Ziggy de adulta
* Emily Rudd como Cindy Berman 
* Ryan Simpkins como Alice
* McCabe Slye como Tommy Slater
* Ted Sutherland como Nick Goode de mozo
** Ashley Zukerman como Sheriff Nick Goode
* Jordana Spiro como enfermeira Mary Lane
* Kiana Madeira como Deena
* Benjamin Flores Jr. como Josh
* Olivia Scott Welch como Sam
* Chiara Aurelia como Sheila
* Jordyn DiNatale como Ruby Lane
* Drew Scheid como Gary
* Sam Brooks como Arnie
* Jacqi Vené como Joan
* Michael Provost como Kurt
* Brandon Spink como Will Goode de mozo
** Matthew Zuk como alcalde Will Goode
* Julia Rehwald como Kate
* Fred Hechinger como Simon

## Notas 
## Véxase tamén 
### Ligazóns externas 
*
Fear Street Part Three: 1666

***Fear Street Part Three: 1666*** é un filme estadounidense de 2021 dirixido por Leigh Janiak. É o terceiro título da triloxía *Fear Street*, continuación de *Part One: 1994* e *Part Two: 1978*. O guión foi escrito por Janiak xunto con Phil Graziadei e Kate Trefry. Baséase na serie de libros homónimos escritos por R. L. Stine, e conta a orixe da maldición de Shadyside a mediados do século XVII, así como o xuízo da bruxa Sarah Fier.

*Fear Street Part Three: 1666* estreouse en Los Angeles State Historic Park o 14 de xullo de 2021 e a través de Netflix o 16 de xullo de 2021. Recibiu boas valoracións por parte da crítica quen a considerou como unha conclusión efectiva da triloxía.

## Personaxes 
* Kiana Madeira como Sarah Fier / Deena
** Elizabeth Scopel como "Real" Sarah Fier
* Ashley Zukerman como Solomon Goode / Nick Goode
** Ted Sutherland como Young Nick Goode
* Gillian Jacobs como Adult Ziggy / C. Berman
** Sadie Sink como Constance / Ziggy Berman
* Olivia Scott Welch como Hannah Miller / Samantha Fraser
* Benjamin Flores Jr. como Henry / Josh
* Darrell Britt-Gibson como Martin
* Fred Hechinger como Isaac / Simon
* Julia Rehwald como Lizzie / Kate
* Emily Rudd como Abigail / Cindy Berman
* McCabe Slye como Mad Thomas / Tommy Slater
* Jordana Spiro como The Widow / Mrs. Lane
* Jordyn DiNatale como Ruby Lane
* Jeremy Ford como Caleb / Peter
* Randy Havens como George Fier
* Matthew Zuk como Elijah Goode / alcalde Will Goode
* Lacey Camp como Grace Miller / Mrs. Fraser
* Charlene Amoia como Beth Kimball / Rachel Thompson
* Mark Ashworth como Jakob Berman
* Ryan Simpkins como Alice
* Emily Brobst como Billy Barker

## Notas 
## Véxase tamén 
### Ligazóns externas 
*
Fear Street Part One: 1994

***Fear Street Part One: 1994*** é un filme estadounidense de 2021 dirixido por Leigh Janiak, cun guión escrito por Phil Graziadei e Janiak, a partir dunha historia orixinal de Kyle Killen, Graziadei e Janiak. Baséase na serie de libros escritos por R. L. Stine, sendo o primeiro título da triloxía *Fear Street*. Está protagonizado por Kiana Madeira, Olivia Scott Welch, Benjamin Flores Jr., Julia Rehwald, Fred Hechinger, Ashley Zukerman, Darrell Britt-Gibson e Maya Hawke. O filme conta a historia dun grupo de adolescentes en Shadyside que están aterrorizados por unha serie de asasinos en serie que asolaron a vila por séculos.

Producido por Chernin Entertainment, a adaptación de *Fear Street* comezou en 20th Century Studios en 2015, con Janiak como director. A rodaxe da triloxía estendeuse dende marzo até setembro de 2019 en Xeorxia, estando prevista a súa estrea en xuño de 2020. Porén, a triloxía foi adiada por mor da pandemia de COVID-19. Despois da adquisición de 21st Century Fox por Disney, Chernin Entertainment acabou co acordo de distribución de 20th Century Studios e deullos a Netflix en agosto de 2020.

*Fear Street Part One: 1994* estreouse en Los Angeles State Historic Park o 28 de xuño de 2021, e en Netflix o 2 de xullo de 2021, sendo estreados os próximos dous títulos *Part Two: 1978* e *Part Three: 1666*, as dúas semanas seguintes. O filme recibiu valoracións positivas por parte da crítica.

## Personaxes 
* Kiana Madeira como Deena
* Olivia Scott Welch como Samantha Fraser
* Benjamin Flores Jr. como Josh
* Julia Rehwald como Kate
* Fred Hechinger como Simon
* Ashley Zukerman como Nick Goode
* Darrell Britt-Gibson como Martin
* Maya Hawke como Heather
* Jordana Spiro como Mrs. Lane
* Jordyn DiNatale como Ruby Lane
* Charlene Amoia como Rachel Thompson / Sunnyvale customer
* David W. Thompson como Ryan Torres
* Jeremy Ford como Peter 
* Elizabeth Scopel como Sarah Fier
* Gillian Jacobs como C. Berman

## Notas 
## Véxase tamén 
### Ligazóns externas 
*
Pokémon the Movie: I Choose You!

***Pokémon the Movie: I Choose You!*** (en xaponés:  é un filme xaponés de 2017 dirixido por Kunihiko Yuyama. É o vixésimo filme baseado na serie *Pokémon*, creada por Satoshi Tajiri e producido por OLM. Está vagamente baseado no episodio piloto da serie, e o guión foi escrito por Shoji Yonemura. Está protagonizado polas voces de Rica Matsumoto, Ikue Ōtani, Unshō Ishizuka, Megumi Hayashibara, Shin-ichiro Miki, Inuko Inuyama, Kanata Hongō, Shiori Sato e Ryōta Ōsaka. Está ambientado nunha liña de tempo alternativa, e conta a historia do adestrador Ash Ketchum e os seus amigos, Pikachu, Verity e Sorrel, que tratan de atopar o Pokémon lendario Ho-Oh nun encontro no monte Tensei.

*I Choose You!* estreouse no Japan Expo de Francia o 6 de xullo de 2017 e nos cinemas do Xapón o 15 de xullo. A estrea cadrou co vinte aniversario da serie anime. O filme recadou 37,6 millóns de dólares en todo o mundo e 3&nbsp;310 millóns de iens no Xapón, recibindo valoracións dispares por parte da crítica.

## Notas 
## Véxase tamén 
### Ligazóns externas 
*
Theodoros Kontidis

**Theodoros Kontidis**, nado en Tesalónica o 11 de marzo de 1956, é un eclesiástico católico latino xesuíta, arcebispo elixido de Atenas dende 2021.

## Traxectoria 
Theodoros Kontidis naceu o 11 de marzo de 1956 en Tesalónica, Macedonia. Desde 1974, estudou  na Pontificia Universidade Gregoriana de Roma. En 1983, ingresou na orde dos xesuítas e o 9 de outubro de 1988 foi ordenado sacerdote polo arcebispo de Atenas, Nikolaos Foskolos. Despois, obtivo unha licenciatura en teoloxía no Centre Sèvres de París.

En 1995, exerceu a súa solemne profesión. Despois converteuse en responsable da pastoral vocacional e superior da comunidade xesuíta de Atenas. Dende 2021, é párroco da parroquia de Sant'Andrea en Patras. 

O 14 de xullo de 2021, o papa Francisco nomeouno arcebispo metropolitano de Atenas. A ordenación episcopal na catedral de San Dionisio Areopagita está prevista para o 18 de setembro de 2021.

## Notas 
## Notas
Consellería de Política Social e Xuventude

A **Consellería de Política Social e Xuventude** é unha consellería da Xunta de Galicia con competencias en política social, familia, infancia e xuventude. A súa titular actual é Fabiola García Martínez.
## Historia
A Consellería de Política Social naceu en 2015, como herdeira da Consellería de Traballo e Benestar. Anteriormente tamén existiu a Consellería de Asuntos Sociais.

### Conselleiros
# José Manuel Rey Varela (2015-2018). 
# Fabiola García Martínez (2018-).

## Estrutura interna 
### Secretarías e direccións xerais 
*Secretaría Xeral Técnica
*Dirección Xeral de Familia, Infancia e Dinamización Demográfica
*Dirección Xeral de Inclusión Social
*Dirección Xeral de Maiores e Persoas con Discapacidade: Begoña Abeijón Fernández
*Dirección Xeral de Atención Integral Sociosanitaria
*Dirección Xeral de Xuventude, Participación e Voluntariado

### Entidades adscritas 
*Consorcio Galego de Igualdade e Benestar
*Fundación Pública Galega para a Tutela de Persoas Adultas

## Notas 
## Véxase tamén 
### Ligazóns externas 
*Web da consellería
José Veiga Fernández

**José Veiga Fernández**, nado en Padrón, foi un avogado e político galego.

## Traxectoria 
Comerciante en Buenos Aires. Retornou a Padrón, onde foi xuíz municipal. Logo do golpe de Estado do 18 de xullo de 1936 foi nomeado Delegado civil do concello de Padrón. Permaneceu no cargo ata 1940.

## Vida persoal 
Casou en Padrón con Ramona Vázquez Batalla, irmá de José Vázquez Batalla, en 1896.

## Notas